Black Lives Matter

Black Lives Matter (BLM) on liikumine, mis propageerib vägivallatut kodanikuallumatust protestimaks afroameeriklaste vastu suunatud politseivägivalla vastu. Tegu on põhiliselt Ameerika Ühendriikides tegutseva rassismivastase liikumisega, millel on toetajaid üle maailma. 

Liikumine sai alguse 2013. aasta juulis, mil naabrivalve vabatahtlik George Zimmerman mõisteti kohtus õigeks mustanahalise teismelise Trayvon Martini surma põhjustamise süüasjas. Pärast õigeksmõistvat otsust hakkas sotsiaalmeedias levima teemaviide (häštäg) #BlackLivesMatter.#BlackLivesMatter: the birth of a new civil rights movement. The Guardian. 19.07.2015 Liikumine sai tuntuks 2014. aastal, mil toimusid ulatuslikud meeleavaldused kahe afroameeriklase surma pärast: Missouri osariigis Fergusonis hukkus politseiniku kuuli läbi Michael Brown ja New Yorgis sai vahistamise käigus surma Eric Garner. Pärast Fergusoni rahutusi on liikumise pooldajad meeleavaldustega tõmmanud tähelepanu paljude teiste mustanahaliste inimeste hukkumisele politseinike tegevuse tagajärjel. 2020. aastal oli liikumine päevakajaline seoses George Floydi surmale järgnenud ülemaailmsete massimeeleavaldustega.Protesters around the world rally for George Floyd and against police brutality. France24. 07.06.2020 

10. juunil 2020 toimus meeleavaldus BLM-i toetuseks ka Tallinnas.Saku Suurhalli ees toimub "Black Lives Matter" meeleavaldus. Postimees. 10.06.2020Tallinnas avaldati meelt rassismi vastu. Delfi. 10.06.2020

Viited

Vaata ka
 Kodanikuühiskond
 Woke

Välislink
 Black Lives Matter

Kategooria:Ameerika Ühendriikide poliitika